Bahrainin Grand Prix 2009

Bahrainin Grand Prix 2009 (virallisesti 2009 Formula 1 Gulf Air Bahrain Grand Prix) oli Formula 1 -kauden 2009 neljäs osakilpailu, joka ajettiin 26. huhtikuuta Bahrain International Circuitin moottoriradalla Bahrainissa. Se oli viimeinen neljästä kilpailusta, joka käytiin Aasiassa. Seuraavat yhdeksän kilpailua käydään Euroopassa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.24. huhtikuuta10:00–11:3010:00–11:301. vapaat harjoitukset Aurinkoinen34 °C45–46 °C17–22 %14:00–15:3014:00–15:302. vapaat harjoitukset Aurinkoinen36 °C50 °C12–14 %25. huhtikuuta11:00–12:0011:00–12:003. vapaat harjoitukset Aurinkoinen36–37 °C47–49 °C14–16 %14:00–15:0014:00–15:00Aika-ajot Aurinkoinen38 °C51 °C13–14 %26. huhtikuuta15:00–17:0015:00–17:00Kilpailu Aurinkoinen35–36 °C47–51 °C14–22 %Lähde:2009 Formula 1 Gulf Air Bahrain Grand Prix

Raportti
Aika-ajot
Kuumaan Bahrainin osakilpailuun paalupaikalta lähti neljännen kerran urallaan Toyotan Jarno Trulli. Paalupaikka jäi myös Trullin viimeiseksi. Toisesta ruudusta lähti tallikaveri Timo Glock, minkä ansiosta Toyota saavutti ensimmäisen kerran molemmat eturivin lähtöruudut. Kolmas oli Sebastian Vettel, neljäs Jenson Button ja viides Lewis Hamilton, jonka tallikaveri Heikki Kovalainen jäi jälleen toiseen aika-ajoon jo neljännen kerran tällä kaudella. Hän lähti kisaan 11. ruudusta.

Kimi Räikkönen starttasi kisaan kymmenennestä ruudusta. Räikkönen jäi lähes kaksi sekuntia aika-ajon kärjestä, sillä hänelle ei riittänyt aika-ajojen viimeiseen osioon lainkaan uusia pehmeitä renkaita. Tallikaveri Felipe Massa lähti kisaan kahdeksannesta lähtöruudusta. Massa pääsi aika-ajoissa viimeiseen osioon ensimmäisen kerran sitten kauden avauskilpailun.

Edellisessä kilpailussa toiseksi ajanut Red Bullin Mark Webber putosi jo ensimmäisessä aika-ajo-osiossa. Webberin kohtaloksi koitui Force Indian Adrian Sutil, joka vahingossa esti Webberiä tämän nopealla kierroksella. Sutil ajoi alun perin 16:nneksi, mutta tuomaristo pudotti hänet 19. ruutuun rangaistuksena estelystä. Webber lähti matkaan 18. ruudusta.

Aika-ajoissa tapahtui myös harvinainen tapaus, kun Brawn GP:n kaksikko Jenson Button ja Rubens Barrichello kellottivat toisen osion parhaimmilla kierroksillaan täsmälleen saman ajan sekunnin tuhannesosan tarkkuudella.

Kilpailu
Kuumaan kilpailuun startattiin Toyota-kaksikon johdolla. Timo Glock nousi lähdössä kärkeen ja Jarno Trulli jäi toiseksi. Lewis Hamilton ohitti Jenson Buttonin ja nousi kolmanneksi. Häntäpäässä käytiin hetken aikaa kovaa taistelua, jonka myötä Heikki Kovalainen putosi 17:nneksi, sillä kolaroi hieman muiden kanssa. Ensimmäisten kymmenen kierroksen jälkeen tilanne rauhoittui ja erot kasvoivat valtavasti. Felipe Massa ja Räikkönen osuivat kevyesti toisiinsa avausmutkassa, minkä seurauksena Massa joutui käymään neljännellä kierroksella varikolla vaihtamassa autonsa keulan ja putosi sen johdosta hännille. Lopulta 14:nneksi sijoittunut Massa kärsi kisan aikana myös ongelmasta KERS-laitteen kanssa.

Kimi Räikkönen ehti ajaa jopa kilpailun kärkipaikalla ennen ensimmäistä varikkokäyntiään. Toisen varikkokäynnin jälkeen Räikkönen kävi kovan väännön kärjestä varikkokäyntinsä jälkeen pudonneen Timo Glockin kanssa. Glock pääsi varikolta radalle palanneen Räikkösen edelle, mutta hetkeä myöhemmin Kimi ohitti jälleen saksalaisen ja nousi kuudenneksi. Seitsemänneksi tippunut Glock ajoi myös samalla sijalla maaliin. Räikkösen toinen varikkokäynti venyi pari sekuntia liian pitkäksi pyörän kiinnitysongelman takia. Tämän vuoksi Räikkönen ei ehtinyt Rubens Barrichellon edelle taistelussa viidennestä sijasta tilanteessa, jossa brassikuski palasi kolmannelta varikkokäynniltään juuri Kimin edelle radalle. Maaliin Räikkönen ajoi näin ollen sijalla kuusi ja otti kauden ensimmäiset MM-pisteensä.

Kilpailun ainoaksi keskeyttäjäksi jäi Williamsin Kazuki Nakajima, joka joutui ajamaan autonsa varikkopilttuuseen teknisen vian vuoksi. Tallikaveri Nico Rosberg sijoittui yhdeksänneksi.

Voiton kilpailussa otti kolmannen kerran kuluvalla kaudella Jenson Button. Toiseksi ajoi Sebastian Vettel ja kolmanneksi paalulta lähtenyt Jarno Trulli, jonka vauhtia hidasti moottoriongelma. Lewis Hamilton ajoi neljänneksi ja Rubens Barrichello viidenneksi. Räikkönen ja Glock tulivat maaliin sijoilla kuusi ja seitsemän.

Tulokset
Kilpailussa ja aika-ajoissa käyttivät KERSiä tallit Ferrari, McLaren, Renault ja BMW.
Aika-ajot
 Sija Nro Kuljettaja Talli Aika (1. erä) Aika (2. erä) Aika (3. erä) Aikasakot19 Jarno TrulliToyota1.32,7991.32,6711.33,431210 Timo GlockToyota1.33,1651.32,6131.33,712315 Sebastian VettelRed Bull-Renault1.32,6801.32,4741.34,015422 Jenson ButtonBrawn-Mercedes1.32,9781.32,8421.34,04451 Lewis HamiltonMcLaren-Mercedes1.32,8511.32,8771.34,196623 Rubens BarrichelloBrawn-Mercedes1.33,1161.32,8421.34,23977 Fernando AlonsoRenault1.33,6271.32,8601.34,57883  Felipe MassaFerrari1.33,2971.33,0141.34,818916 Nico RosbergWilliams-Toyota1.33,6721.33,1661.35,134104 Kimi RäikkönenFerrari1.33,1171.32,8271.35,380112 Heikki KovalainenMcLaren-Mercedes1.33,4791.33,2421217 Kazuki NakajimaWilliams-Toyota1.33,2211.33,348135 Robert KubicaBMW Sauber1.33,4951.33,487146 Nick HeidfeldBMW Sauber1.33,3771.33,562158 Nelson Piquet Jr.Renault1.33,6081.33,9411612 Sébastien BuemiToro Rosso-Ferrari1.33,7531721 Giancarlo FisichellaForce India-Mercedes1.33,9101814 Mark WebberRed Bull-Renault1.34,0381920 Adrian SutilForce India-Mercedes1.33,7223 lähtöruutua2011 Sébastien BourdaisToro Rosso-Ferrari1.34,159 

Kilpailu
 Sija  Nro  Kuljettaja  Talli  Kierrokset  Aika/Keskeytys  Lähtöruutu  Pisteet 1 22  Jenson Button Brawn-Mercedes 57 1:31.48,182 4 10 2 15  Sebastian Vettel Red Bull-Renault 57 +7,187 3 8 3 9  Jarno Trulli Toyota 57 +9,170 1 6 4 1  Lewis Hamilton McLaren-Mercedes 57 +22,096 5 5 5 23  Rubens Barrichello Brawn-Mercedes 57 +37,779 6 4 6 4  Kimi Räikkönen Ferrari 57 +42,057 10 3 7 10  Timo Glock Toyota 57 +42,880 2 2 8 7  Fernando Alonso Renault 57 +52,775 7 1 9 16  Nico Rosberg Williams-Toyota 57 +58,198 9 10 8  Nelson Piquet Jr. Renault 57 +1.05,149 15 11 14  Mark Webber Red Bull-Renault 57 +1.07,641 18 12 2  Heikki Kovalainen McLaren-Mercedes 57 +1.17,824 11 13 11  Sébastien Bourdais Toro Rosso-Ferrari 57 +1.18,805 20 14 3  Felipe Massa Ferrari 56 +1 kierros 8 15 21  Giancarlo Fisichella Force India-Mercedes 56 +1 kierros 17 16 20  Adrian Sutil Force India-Mercedes 56 +1 kierros 19 17 12  Sébastien Buemi Toro Rosso-Ferrari 56 +1 kierros 16 18 5  Robert Kubica BMW Sauber 56 +1 kierros 13 19 6  Nick Heidfeld BMW Sauber 56 +1 kierros 14 Kesk. 17  Kazuki Nakajima Williams-Toyota 48 Jarrut 12 Lähde:Bahrainin GP 2009 - F1-ruutu 

 Johtokierrokset 
 Nro  Kuljettaja  Talli  Kierrokset  Yhteensä 22  Jenson Button Brawn-Mercedes 13–15, 22–37, 41–57 36 10  Timo Glock Toyota 1–10  10 15  Sebastian Vettel Red Bull-Renault 16–19, 38–40 7 9  Jarno Trulli Toyota 11–12  2 4  Kimi Räikkönen Ferrari 20–21  2

 Tilanne kuljettajien ja valmistajien MM-sarjassa 

+Kuljettajien pisteet Sija                                                                                                                     Kuljettaja Talli Pisteet 1.  Jenson Button Brawn-Mercedes 31 2.  Rubens Barrichello Brawn-Mercedes 19 3.  Sebastian Vettel Red Bull-Renault 18  4.  Jarno Trulli Toyota 14,5  5.  Timo Glock Toyota 12  6.  Mark Webber Red Bull-Renault 9,5  7.  Lewis Hamilton McLaren-Mercedes 9 8.  Fernando Alonso Renault 5  9.  Nick Heidfeld BMW Sauber 4  10.  Heikki Kovalainen McLaren-Mercedes 4  11.  Nico Rosberg Williams-Toyota 3,5  12.  Kimi Räikkönen Ferrari 3  13.  Sébastien Buemi Toro Rosso-Ferrari 3  14.  Sébastien Bourdais Toro Rosso-Ferrari 1  15.  Adrian Sutil Force India-Mercedes 0  16.  Felipe Massa Ferrari 0   17.  Nelson Piquet Jr. Renault 0  18.  Giancarlo Fisichella Force India-Mercedes 0  19.  Kazuki Nakajima Williams-Toyota 0  20.  Robert Kubica BMW Sauber 0  

+Valmistajien pisteet Sija Talli Pisteet 1.  Brawn-Mercedes 50 2.  Red Bull-Renault 27,5 3.  Toyota 26,5 4.  McLaren-Mercedes 13  5.  Renault 5  6.  BMW Sauber 4 7.  Toro Rosso-Ferrari 4 8.  Williams-Toyota 3,5 9.  Ferrari 3 10.  Force India-Mercedes 0

Muuta
 Kimi Räikkönen otti kauden ensimmäiset MM-pisteensä.
 Jarno Trullin uran ensimmäinen kilpailun nopein kierros.
 Timo Glockin ensimmäinen eturivi.

 Katso myös 
 Aasian GP2 Bahrainin toinen Grand Prix 2009
 Speedcar Series Bahrainin toinen Grand Prix 2009

Lähteet

 Aiheesta muualla 

Luokka:Formula 1 -kausi 2009
Luokka:Bahrainin Grand Prix